athanasius-theology.oratio-ii-contra-arianos 65
65 . Τῆς ἀληθείας τοίνυν δειξάσης μὴ εἶναι κατὰ φύσιν κτίσμα τὸν Λόγον , ἀκόλουθον λοιπὸν εἰπεῖν , πῶς καὶ ‘ἀρχὴ τῶν ὁδῶν᾿ εἴρηται . Ἐπειδὴ γὰρ ἡ πρώτη ἡ διὰ τοῦ Ἀδὰμ ὁδὸς ἀπώλετο , καὶ ἀντὶ τοῦ παραδείσου ἐξεκλίναμεν εἰς τὸν θάνατον , ἠκούσαμέν τε , ‘γῆ εἶ , καὶ εἰς γῆν ἀπελεύσῃ,ʼ διὰ τοῦτο ὁ φιλάνθρωπος τοῦ Θεοῦ Λόγος βουλήσει τοῦ Πατρὸς ἐνδιδύσκεται τὴν κτισθεῖσαν σάρκα , ἵνα ἣν ἐνέκρωσεν ὁ πρῶτος ἄνθρωπος διὰ τῆς παραβάσεως , ταύτην αὐτὸς ἐν τῷ αἵματι τοῦ ἰδίου σώματος ζωοποιήσῃ , ποιήσῃ , καὶ ἐγκαινίσῃ ‘ἡμῖν ὁδὸν πρόσφατον καὶ ζῶσαν,ʼ ὡς εἴρηκεν ὁ ἀπόστολος , ‘διὰ τοῦ καταπετάσματος , τουτέστι διὰ τῆς σαρκὸς αὐτοῦ.᾿ Ὅπερ καὶ ἐν ἑτέρῳ σημαίνων , φησὶν , ‘ὥστε εἴ τις ἐν Χριστῷ , καινὴ κτίσις · τὰ ἀρχαῖα παρῆλθεν , ἰδοὺ γέγονε τὰ πάντα καινά.ʼ Εἰ δὲ καινὴ κτίσις γέγονεν , ἔδει ταύτης τῆς κτίσεως πρῶτόν τινα εἶναι · ἄνθρωπος μὲν οὖν ψιλὸς καὶ μόνον ‘χοϊκὸς,᾿ οἷοι γεγόναμεν ἡμεῖς ἐκ τῆς παραβάσεως , οὐκ ἠδύνατο εἶναι . Καὶ γὰρ καὶ ἐν τῇ πρώτῃ κτίσει ἄπιστοι γεγόνασιν οἱ ἄνθρωποι , καὶ διʼ αὐτῶν ἀπώλετο ἡ πρώτη · χρεία δὲ ἦν ἄλλου τοῦ ἀνανεοῦντος καὶ τὴν πρώτην , καὶ τὴν καινὴν γενομένην διατηροῦντος . Οὐκοῦν φιλανθρώπως οὐχ ἕτερός τις , ἀλλʼ ὁ Κύριος , ἀρχὴ τῆς καινῆς κτίσεως κτίζεται ὁδὸς , καὶ εἰκότως λέγει · ‘Κύριος ἔκτισέ με ἀρχὴν ὁδῶν αὐτοῦ εἰς ἔργα αὐτοῦ,᾿ ἵνα μηκέτι κατὰ τὴν πρώτην ἐκείνην ὁ ἄνθρωπος πολιτεύηται , ἀλλʼ ὡς ἀρχῆς οὔσης καινῆς κτίσεως , καὶ τὸν Χριστὸν ἔχοντες ταύτης ‘ἀρχὴν ὁδὼν,ʼ τούτῳ λοιπὸν ἀκολουθῶμεν λέγοντι · ‘Ἐγὼ εἰμι ἡ ὁδός.’ Τοῦτο γὰρ διδάσκων καὶ ὁ μακάριος ἀπόστολος ἐν τῇ πρὸς Κολοσσαεῖς , ἔλεγεν , ‘αὐτός ἐστιν ἡ κεφαλὴ τοῦ σώματος , τῆς ἐκκλησίας , ὅς ἐστιν ἀρχὴ , πρωτότοκος ἐκ τῶν νεκρῶν , ἵνα γένηται ἐν πᾶσιν αὐτὸς πρωτεύων.’
Lemmas: 65 . ὁ ἀλήθεια τοίνυν δείκνυμι μή εἰμί κατά φύσις κτίσμα ὁ Λόγος , ἀκόλουθος λοιπός εἶπον , πῶς καί ἀρχή ὁ ὁδός εἴρω . ἐπεί γάρ ὁ πρῶτος ὁ διά ὁ Ἀδάμ ὁδός ἀπόλλυμι , καί ἀντί ὁ παράδεισος ἐκκλίνω εἰς ὁ θάνατος , ἀκούω τε , γῆ εἰμί , καί εἰς γῆ ἀπέρχομαι διά οὗτος ὁ φιλάνθρωπος ὁ Θεός Λόγος βούλομαι ὁ πατήρ ἐνδιδύσκω ὁ κτίζω σάρξ , ἵνα ὅς νεκρόω ὁ πρῶτος ἄνθρωπος διά ὁ παράβασις , οὗτος αὐτός ἐν ὁ αἷμα ὁ ἴδιος σῶμα ζωοποιέω , ποιέω , καί ἐγκαινίζω ἡμεῖς ὁδός πρόσφατος καί Ἔζω ὡς εἴρω ὁ ἀπόστολος , διά ὁ καταπέτασμα , τουτέστι διά ὁ σάρξ αὐτός ὅπερ καί ἐν ἕτερος σημαίνω , φημί , ὅστε εἰμί τις ἐν Χριστός , καινός κτίσις · ὁ ἀρχαῖος παρέρχομαι , ἰδού γίγνομαι ὁ πᾶς καινός εἰμί δέ καινός κτίσις γίγνομαι , ἐσθίω οὗτος ὁ κτίσις πρότερος τις εἰμί · ἄνθρωπος μέν οὖν ψιλός καί μόνος ‘χοϊκὸς,᾿ οἷος γίγνομαι ἐγώ ἐκ ὁ παράβασις , οὐ δύναμαι εἰμί . καί γάρ καί ἐν ὁ πρῶτος κτίζω ἄπιστος γίγνομαι ὁ ἄνθρωπος , καί διά αὐτός ἀπόλλυμι ὁ πρῶτος · χρεία δέ εἰμί ἄλλος ὁ ἀνανεόω καί ὁ πρῶτος , καί ὁ καινός γίγνομαι διατηρέω . οὐκοῦν φιλάνθρωπος οὐ ἕτερος τις , ἀλλά ὁ Κύριος , ἀρχή ὁ καινός κτίσις κτίζω ὁδός , καί εἰκότως λέγω · Κύριος κτίζω ἐγώ ἀρχή ὁδός αὐτός εἰς ἔργον αὐτός ἵνα μηκέτι κατά ὁ πρῶτος ἐκεῖνος ὁ ἄνθρωπος πολιτεύω , ἀλλά ὡς ἀρχή εἰμί καινός κτίσις , καί ὁ Χριστός ἔχω οὗτος ἀρχή ὁράω οὗτος λοιπός ἀκολουθέω λέγω · Ἐγώ εἰμί ὁ ὁδός οὗτος γάρ διδάσκω καί ὁ μακάριος ἀπόστολος ἐν ὁ πρός Κολοσσαεύς , λέγω , αὐτός εἰμί ὁ κεφαλή ὁ σῶμα , ὁ ἐκκλησία , ὅς εἰμί ἀρχή , πρωτότοκος ἐκ ὁ νεκρός , ἵνα γίγνομαι ἐν πᾶς αὐτός πρωτεύω